****

**ประกาศองค์การบริหารส่วนตำบลวัดป่า**

**เรื่อง: การรับสมัครสรรหาและเลือกสรรบุคคลเพื่อเป็นพนักงานจ้าง**

**ขององค์การบริหารส่วนตำบลวัดป่า**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยองค์การบริหารส่วนตำบลวัดป่า อำเภอหล่มสัก จังหวัดเพชรบูรณ์ มีความประสงค์จะดำเนินการสรรหาและเลือกสรรบุคคล เพื่อบรรจุเป็นพนักงานจ้าง โดยการรับสมัครบุคคลทั่วไป ขององค์การบริหารส่วนตำบลวัดป่า

อาศัยอำนาจตามความในข้อ ๑๘ ข้อ ๑๙ แห่งประกาศคณะกรรมการพนักงานส่วนตำบลจังหวัดเพชรบูรณ์ เรื่อง มาตรฐานทั่วไปเกี่ยวกับพนักงานจ้าง ลงวันที่ ๑๙ กรกฎาคม ๒๕๔๗ ประกอบกับข้อ ๒๘ แห่งประกาศคณะกรรมการพนักงานส่วนตำบลจังหวัดเพชรบูรณ์ เรื่องหลักเกณฑ์และเงื่อนไขเกี่ยวกับการบริหารงานบุคคลสำหรับพนักงานจ้างขององค์การบริหารส่วนตำบล (ฉบับที่ ๓ )ลงวันที่ ๒๕ กรกฎาคม ๒๕๕๗ และแก้ไขเพิ่มเติม (ฉบับที่ ๖) ลงวันที่ ๒๘ พฤศจิกายน 255๙ องค์การบริหารส่วนตำบลวัดป่า จึงประกาศรับสมัครดำเนินการสรรหาและเลือกสรรพนักงานจ้าง จำนวน ๑ อัตรา ดังนี้

**๑. ตำแหน่งและอัตราที่รับสมัคร** พนักงานจ้างทั่วไป สังกัด กองคลัง

- ตำแหน่ง คนงานทั่วไป จำนวน ๑ อัตรา

**๒. คุณสมบัติ** ต้องมีคุณสมบัติและไม่มีลักษณะต้องห้ามดังต่อไปนี้

(๑) มีสัญชาติไทย

(๒) มีอายุไม่ต่ำกว่าสิบแปดปีบริบูรณ์และไม่เกินหกสิบปี

(๓) ไม่เป็นบุคคลล้มละลาย

(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่

สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(๗) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิด

ทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วย

งานอื่นของรัฐ

(๙) ไม่เป็นข้าราชการการเมืองหรือลูกจ้างของส่วนราชการ พนักงานหรือลูกจ้างของหน่วยงาน

อื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

**๓. คุณสมบัติเฉพาะตำแหน่ง**

(รายละเอียดตามภาคผนวก ก.)

/**๔. อัตราค่าตอบแทน**…….

-๒-

**๔. อัตราค่าตอบแทน / ระยะเวลาการจ้าง**

พนักงานจ้างทั่วไป

- ได้รับค่าตอบแทนเดือนละ ๙,๐๐๐ บาท เงินเพิ่มค่าครองชีพชั่วคราวเดือนละ ๑,๐๐๐ บาท รวมเดือนละ ๑๐,๐๐๐ บาท

- ระยะเวลาการจ้างคราวละไม่เกิน ๑ ปี

**๕. การรับสมัครและสถานที่รับสมัคร**

ผู้ประสงค์ที่จะสมัครเข้ารับการสรรหาและเลือกสรรให้ยื่นใบสมัครสอบคัดเลือก พร้อมหลักฐานด้วยตนเองและเสียค่าธรรมเนียมการสมัคร จำนวน ๑๐๐ บาท ระหว่างวันที่ ๒ เมษายน ๒๕๖๔ ถึง ๒๐ เมษายน ๒๕๖๔ เวลา ๐๘.๓๐ – ๑๖.๓๐ น. งานบริหารงานบุคคล สำนักปลัดองค์การบริหารส่วนตำบลวัดป่า

(ในวัน – เวลาราชการ)

**๖. วิธีการสมัครเข้ารับการสรรหาและเลือกสรร** ผู้สมัครต้องยื่นใบสมัครสอบฯ ด้วยตนเองต่อเจ้าหน้าที่รับสมัครสอบ พร้อมเอกสารและหลักฐาน ดังต่อไปนี้

(๑) รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว

ซึ่งถ่ายมาแล้วไม่เกิน ๖ เดือน (เขียนชื่อ - สกุล ตำแหน่งไว้หลังรูปด้วยตัวบรรจง) จำนวน ๓ รูป

(๒) สำเนาทะเบียนบ้าน จำนวน ๑ ฉบับ

(๓) สำเนาบัตรประจำตัวประชาชน จำนวน ๑ ฉบับ

(๔) ใบรับรองแพทย์ที่แสดงว่าไม่เป็นโรคต้องห้ามตามที่กำหนด

(แพทย์ออกให้ไม่เกิน ๑ เดือน) นับตั้งแต่ที่ตรวจร่างกาย จำนวน ๑ ฉบับ

(๕) สำเนาหลักฐานรับรองการผ่านการเกณฑ์ทหาร (ถ้ามี) จำนวน ๑ ฉบับ

(๖) หลักฐานอื่น ๆ เช่น ใบเปลี่ยนชื่อหรือสกุล ใบทะเบียนสมรส ฯลฯ จำนวน ๑ ฉบับ

ผู้สมัครจะต้องรับผิดชอบในการตรวจสอบและรับรองตัวเองว่าเป็นผู้มีคุณสมบัติทั่วไป และคุณสมบัติ เฉพาะตำแหน่งที่รับสมัครตรงตามที่ประกาศรับสมัครสอบจริง และจะต้องกรอกรายละเอียดต่างๆ ในใบรับสมัครพร้อมทั้งยื่น และแสดงหลักฐานตามวัน เวลา สถานที่ ที่กำหนด ในกรณีที่มีการผิดพลาดอันเกิดจากการที่ผู้สมัครไม่มายื่นตามวัน เวลาและสถานที่ ที่กำหนดหรือยื่นไม่ครบถ้วน จะถูกตัดสิทธิในการสอบคัดเลือกได้และหากมีกรณีการปลอมแปลงเอกสารที่ใช้สมัครสอบจะถูกดำเนินคดีตามกฎหมาย

**๗. ประกาศรายชื่อผู้มีสิทธิเข้ารับการสรรหาและเลือกสรร**

องค์การบริหารส่วนตำบลวัดป่า จะประกาศรายชื่อผู้มีสิทธิเข้ารับการสรรหาและเลือกสรร

ในวันที่ ๒๑ เมษายน ๒๕๖๔ ณ ที่ทำการองค์การบริหารส่วนตำบลวัดป่า

**๘. วัน เวลา และสถานที่สอบ**

คณะกรรมการดำเนินการสรรหาและเลือกสรร จะทำการสอบคัดเลือก ในวันที่ ๒๓ เมษายน ๒๕๖๔ เวลา ๐๙.๐๐ - ๑๒.๐๐๐ น. ณ ห้องประชุมองค์การบริหารส่วนตำบลวัดป่า ถ้าไม่มารายงานตัวตามเวลาที่กำหนดถือว่าท่านสละสิทธิ รายละเอียดดังนี้

|  |  |  |  |  |
| --- | --- | --- | --- | --- |
| **ที่** | **ตำแหน่ง** | **สอบข้อเขียน** | **สอบสัมภาษณ์/ปฏิบัติ** | **หมายเหตุ** |
| ๑ | คนงานทั่วไป | 0๙.๐๐น. – ๑๐.๓๐ น. | ๑๐.๐๐ น. – ๑๒.๐๐ น. | เวลาอาจเปลี่ยนแปลงได้ตามความเหมาะสม |

**/ ๙. หลักเกณฑ์วิธีการ…**

**-๓-**

**๙. หลักเกณฑ์วิธีการสรรหาและเลือกสรร** (รายละเอียดวิชาสอบตามภาคผนวก ข.)

- สอบคัดเลือกโดยวิธีการสอบข้อเขียน คะแนน ๕๐ คะแนน

- สอบสัมภาษณ์ คะแนน ๕๐ คะแนน

**๑๐. ประกาศผลการสรรหาและเลือกสรร**

องค์การบริหารส่วนตำบลวัดป่า จะประกาศผลการสรรหาและเลือกสรร ในวันที่ ๒๗ เมษายน ๒๕๖๔ ณ ที่ทำการองค์การบริหารส่วนตำบลวัดป่า

**๑๑. เกณฑ์การตัดสิน**

ผู้ที่จะถือว่าเป็นผู้ผ่านการสรรหาและเลือกสรรจะต้องเป็นผู้สอบได้คะแนนตามหลักเกณฑ์ที่กำหนด

ไว้ไม่ต่ำกว่าร้อยละ ๖๐

**๑๒. การขึ้นบัญชีผู้ที่ผ่านการสรรหาและเลือกสรร**

การประกาศผลการสอบคัดเลือก องค์การบริหารส่วนตำบลวัดป่า จะประกาศรายชื่อผู้ที่สอบคัดเลือกโดยเรียงลำดับที่จากผู้ที่ได้คะแนนรวมสูงสุดลงมาตามลำดับ และขึ้นบัญชีผู้ผ่านการสรรหาและเลือกสรรไม่เกิน ๑ ปี นับตั้งแต่วันประกาศรายชื่อผู้ผ่านการสรรหาและเลือกสรร เว้นแต่องค์การบริหารส่วนตำบลวัดป่า จะมีการดำเนินการสรรหาและเลือกสรรเพื่อสั่งจ้างและแต่งตั้งเป็นพนักงานจ้างในตำแหน่งเดียวกันนี้อีก และได้มีการขึ้นบัญชีผู้ผ่านการสรรหาและเลือกสรรไว้ใหม่แล้วให้ถือว่าบัญชีที่ขึ้นไว้ก่อนเป็นยกเลิก

**๑๓. การสั่งจ้างและแต่งตั้ง**

องค์การบริหารส่วนตำบลวัดป่า จะสั่งจ้างและแต่งตั้งผู้ที่ผ่านการสรรหาและเลือกสรร ในตำแหน่ง ตามลำดับที่ ที่ได้ประกาศขึ้นบัญชีไว้ และได้ตรวจสอบว่าผู้ที่ได้รับการสั่งจ้างเป็นคุณสมบัติทั่วไปของพนักงานจ้าง ตามภารกิจ และคุณสมบัติเฉพาะสำหรับตำแหน่งตามที่ ก.อบต.จังหวัดเพชรบูรณ์กำหนด ทั้งนี้ หากตรวจสอบพบภายหลังว่าผู้ผ่านการสรรหาและเลือกสรรเป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลวัดป่าจะถอนรายชื่อผู้นั้นออกจากบัญชีรายชื่อที่ได้รับการสรรหาและเลือกสรรได้

จึงประกาศมาให้ทราบโดยทั่วกัน

ประกาศ ณ วันที่ ๒๔ เดือน มีนาคม พ.ศ. ๒๕๖๔



( นายสมาน บูรณ์ทอง )

นายกองค์การบริหารส่วนตำบลวัดป่า

**ภาคผนวก ก.**

**แนบท้ายประกาศองค์การบริหารส่วนตำบลวัดป่า**

**เรื่อง ประกาศการรับสมัครสรรหาและเลือกสรรบุคคลเพื่อเป็นพนักงานจ้างขององค์การบริหารส่วนตำบลวัดป่า**

**ลงวันที่ ๒๔ มีนาคม ๒๕๖๔**

**คุณสมบัติเฉพาะตำแหน่งและลักษณะงานที่ปฏิบัติ**

**พนักงานจ้างทั่วไป ตำแหน่ง คนงานทั่วไป**

- ไม่จำกัดวุฒิการศึกษา

ลักษณะงานที่ปฏิบัติ

การออกสำรวจและรวบรวมข้อมูล ตาม พ.ร.บ.ภาษีที่ดินและสิ่งปลูกสร้าง ภาษีป้าย และใบอนุญาต ค่าธรรมเนียมต่างๆ ปฏิบัติงานที่ต้องใช้แรงงานทั่วไปและปฏิบัติงานตามที่ผู้บังคับบัญชามอบหมาย

**ภาคผนวก ข.**

**แนบท้ายประกาศองค์การบริหารส่วนตำบลวัดป่า**

**เรื่อง ประกาศการรับสมัครสรรหาและเลือกสรรบุคคลเพื่อเป็นพนักงานจ้างขององค์การบริหารส่วนตำบลวัดป่า**

**ลงวันที่ ๒๔ มีนาคม ๒๕๖๔**

**หลักเกณฑ์วิธีการสรรหาและเลือกสรร**

**พนักงานจ้างทั่วไป ตำแหน่ง คนงานทั่วไป**

**ก. ภาคความรู้ความสามารถทั่วไป**

ทดสอบความรู้ความสามารถโดยวิธีสอบข้อเขียน (ปรนัย) โดยคำนึงถึงระดับความรู้ ความสามารถที่ต้องการของตำแหน่งตามที่กำหนดไว้ในมาตรฐานกำหนดตำแหน่งในแต่ระดับ ดังนี้

ทดสอบความสามารถในการคิดและหาเหตุผล โดยใช้ข้อมูลจากฐานเศรษฐกิจหรือทางสังคม การวัดผลทางการศึกษาตามวุฒิหรือความรู้เกี่ยวกับเหตุการณ์ปัจจุบันอันเกี่ยวข้องกับความรู้ความสามารถ ความรู้รอบตัวเกี่ยวกับประวัติศาสตร์ไทย การเมือง เศรษฐกิจและสังคม

**ข. ภาคความรู้ความสามารถที่ใช้เฉพาะตำแหน่ง**

ทดสอบความรู้ความสามารถที่ใช้ในการปฏิบัติงานในหน้าที่โดยเฉพาะตามที่ระบุไว้ใน มาตรฐานกำหนดตำแหน่ง โดยวิธีสอบข้อเขียน (ปรนัย) ดังนี้

* พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มจนถึงปัจจุบัน
* รัฐธรรมนูญแห่งราชอาณาจักรไทย พ.ศ.๒๕๖๐

- ระเบียบสำนักนายกรัฐมนตรีว่าด้วยงานสารบรรณ พ.ศ.๒๕๒๖ และที่แก้ไขเพิ่มเติม

**ค. ภาคความเหมาะสมกับตำแหน่ง**

พิจารณาประเมินบุคคลความเหมาะสมกับตำแหน่งหน้าที่จากประวัติส่วนตัว ประวัติการทำงาน จากการสังเกตพฤติกรรมที่ปรากฏของผู้เข้าสอบ และจากการสัมภาษณ์ทั้งนี้ อาจใช้วิธีการอื่นใดเพิ่มเติมเพื่อพิจารณาความเหมาะสมในด้านต่าง ๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จรรยาบรรณ ขององค์กรปกครองส่วนท้องถิ่น จริยธรรม คุณธรรม การปรับตัวเข้ากับผู้ร่วมงานรวมทั้งสังคมและสิ่งแวดล้อมความคิดริเริ่มสร้างสรรค์ ปฎิภาณ ไหวพริบ และบุคลิกภาพอย่างอื่น เป็นต้น และรวมถึงสมรรถนะหลักสมรรถนะที่จำเป็นของตำแหน่ง